《夜宿陈尔昭竹溪山馆得西字》
明代·黄克晦

回磴断桥山日西，高枫叶赤飞满蹊。
一家村巷到始觉，千树花源行转迷。
野夫欺虎度林黑，沙鸟避人穿竹低。
欲移衾枕抱云宿，月白天鸡空里啼。

作者简介：明福建惠安人，一作晋江人，字孔昭，号吾野。能诗、善书、工画，称三绝。少时于沙岸画沙作山水景物，长学画，宗沈周，笔甚苍劲，称神品。有《北平稿》、《楚游集》、《匡庐唱和集》、《吾野诗集》。